
[bookmark: _GoBack]Във връзка с разпоредбите на чл. 37и, ал. 8, т. 3 от Закона за собствеността и ползването на земеделските земи /ЗСПЗЗ/, чл. 104г, ал. 6 от Правилника за прилагане на ЗСПЗЗ и ежегодна проверка по сключени договори за наем на пасища, мери и ливади от държавния и общинския поземлен фонд на община Брусарци по реда на чл. 37м, ал. 1 при спазване на условията по чл. 37и, ал. 1 и ал. 4 от ЗСПЗЗ, уведомявам, че заседание на комисията, назначена със Заповед № 84/10.03.2026 г. на Директора на Областна дирекция „Земеделие” – Монтана по чл. 37и, ал. 7 от ЗСПЗЗ, ще се проведе на 17 април 2026 г. от 11:00 ч. /петък/ в заседателната зала в сградата на Общинска администрация Брусарци
Дневния ред на комисията е:
1. Да определи необходимата площ като състави констативен протокол на всички собственици на животновъдни обекти, допуснати до участие в разпределението за съответното землище на община Брусарци  по реда на чл. 37и, ал. 8, т. 3 от ЗСПЗЗ и чл. 104г, ал. 6 от Правилника за прилагане на закона за собствеността и ползването на земеделските земи.
 2. Да извърши проверка по реда на чл. 37м, ал. 1 от ЗСПЗЗ при спазване на условията по чл. 37и, ал. 1 и ал. 4 от същия закон по сключени договори за наем на пасища, мери и ливади от държавния и общинския поземлен фонд на община Брусарци със собственици на животновъдни обекти с пасищни селскостопански животни, регистрирани в Интегрираната информационна система на БАБХ.
Заседанията на комисията са публични и на тях могат да присъстват собственици/ползватели на животновъдни обекти, подали заявления по реда на чл. 37и, ал. 5 от ЗСПЗЗ, както и други заинтересовани лица.
	Настоящата обява да бъде оповестена на информационните табла на Община Брусарци, кметствата на територията на общината, Областна дирекция „Земеделие” – гр. Монтана и общинска служба по земеделие - Брусарци, както и на интернет страниците на Община Брусарци и Областна дирекция „Земеделие” – гр. Монтана.



                      Председател на комисията по Заповед № 80 от 10.03.2026 г.: ....../П/........
                                                                                                                                                                                                                                                                                                                   
                                                                                                                           /Ирена Иванова/


Дата: 14.04.2026 г.                                                      
